open-index/open-wikipedia-markdown huggingface dataset:
ירוסלאב דרובני (כדורגלן צ'כי)

**ירוסלאב דרובני** (בצ'כית: **Jaroslav Drobný**, נולד ב-18 באוקטובר 1979 בפוצטקי שבצ'כוסלובקיה) הוא כדורגלן עבר צ'כי ששיחק בעמדת השוער.

## קריירת מועדונים
דרובני החל את קריירת הבוגרים שלו בדינמו צ'סקה בודייוביצה מליגת העל הצ'כית בשנת 1999, והיה השוער הקבוע של הקבוצה. בשנת 2001 החל לשחק בפאניוניוס היוונית, שם היה השוער הראשון במשך ארבע עונות, וצבר 101 הופעות ליגה. בשנת 2005 חתם בפולהאם, אליה הגיע כמחליפו של אדווין ואן דר סאר שעזב למנצ'סטר יונייטד. הוא נפצע זמן קצר לאחר חתימתו בפולהאם, ולא שיחק כלל במחצית העונה הראשונה. בפגרת החורף הושאל לחצי עונה לדן האג, שם שיחק ב-12 משחקים. בתום העונה חזר לפולהאם, אך חוזהו הותר באוגוסט 2006 בהסכמה משותפת של שני הצדדים, כאשר דרובני כלל לא שיחק עבור פולהאם. באוקטובר 2006 חתם באיפסוויץ' טאון עד לתום העונה, וגם שם לא שיחק. בפגרת החורף של אותה עונה הושאל לבוכום, בה הופיע 17 פעמים עד לתום העונה, בשל פציעתו של השוער הדני פטר סקוב-יאנסן. הופעתו הטובה של דרובני במדי בוכום גררה התעניינות ממועדונים אחרים, והוא חתם בהרטה ברלין בקיץ 2007. הוא שיחק שלוש עונות בהרטה ברלין, בהן צבר 97 הופעות ליגה, אך הרטה ברלין נשרה לבונדסליגה השנייה בתום עונת 2010, והוא עזב את הקבוצה.

בקיץ 2010 חתם בהמבורג. בעונתו הראשונה בקבוצה, 2010/2011, שימש שוער מחליף לפרנק רוסט. בעונת 2011/2012, לאחר פרישתו של רוסט, הפך לשוער הראשון של הקבוצה, אך חזר למעמד השוער השני כעבור עונה אחת, עם חתימתו של רנה אדלר בהמבורג. בעונת 2014/2015 דרובני הפך שוב לשוער הראשון על חשבונו של אדלר.

בקיץ 2016 חתם בוורדר ברמן. דרובני היה מיועד להיות השוער השני, ואכן שימש בתפקיד זה, תחילה תחת השוער פליקס וידוולד, ואחר כך תחת בן ארצו ייז'י פבלנקה. במהלך שתי עונות וחצי, ערך דרובני עשר הופעות ליגה במדי ורדר ברמן. בינואר 2019 הוא עבר לפורטונה דיסלדורף מהבונדסליגה, כשוער המשנה של מיכאל רנסינג. הוא ערך שתי הופעות עד לשלהי עונת 2018/2019, שבסיומה שוחרר מהקבוצה והפך לשחקן חופשי.

באוקטובר 2019 חזר דרובני לקבוצת נעוריו, דינמו צ'סקה בודייוביצה. במאי 2021 פרש ממשחק פעיל.

## קריירה בינלאומית
לדרובני 16 הופעות במדי נבחרת צ'כיה עד גיל 21, עמה השתתף באולימפיאדת סידני (2000), ופתח בשני משחקים בשלב הבתים, בו הודחה הנבחרת הצ'כית. את הופעת הבכורה שלו בנבחרת צ'כיה הבוגרת ערך בשנת 2009, בתיקו 0-0 מול נבחרת מרוקו. נכלל בסגל הצ'כי ליורו 2012, אך לא שותף בו, ושימש מחליף לפטר צ'ך.

## קריירת אימון
החל מאוקטובר 2021 משמש דרובני כמאמן שוערים בקבוצת המילואים של באיירן מינכן.

## קישורים חיצוניים

קטגוריה:כדורגלנים צ'כים
קטגוריה:שוערי כדורגל צ'כים
קטגוריה:כדורגלני דינמו צ'סקה בודייוביצה
קטגוריה:כדורגלני פאניוניוס
קטגוריה:כדורגלני פולהאם
קטגוריה:כדורגלני ורדר ברמן
קטגוריה:כדורגלני דן האג
קטגוריה:כדורגלני איפסוויץ' טאון
קטגוריה:כדורגלני בוכום
קטגוריה:כדורגלני הרטה ברלין
קטגוריה:כדורגלני המבורג
קטגוריה:כדורגלני פורטונה דיסלדורף
קטגוריה:כדורגלני נבחרת צ'כיה
קטגוריה:כדורגלנים באולימפיאדת סידני (2000)
קטגוריה:כדורגלני יורו 2012
קטגוריה:ספורטאים צ'כים ביוון
קטגוריה:ספורטאים צ'כים באנגליה
קטגוריה:ספורטאים זרים בהולנד
קטגוריה:ספורטאים צ'כים בגרמניה
קטגוריה:צ'כים שנולדו ב-1979
לי הו-ואן

**לי הו-ואן** (בקוריאנית: **이호원**; ) הוא זמר-יוצר, ראפר ושחקן דרום קוריאני. ידוע יותר לפי שם הבמה שלו **הו-יא**. משמש כרקדן ראשי וראפר מוביל בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט.

## ביוגרפיה
לי הו-ואן נולד בבוסאן, קוריאה הדרומית. הוא נשר מבית הספר כשהיה בתיכון במהלך השנה הראשונה כדי לממש את חלומו להיות זמר. אביו הביע התנגדות שהוא יהיה זמר, מה שגרם להו-יא לעזוב את הבית. לאחר שנשר מהלימודים, הוא ניגש לבחינה הסופית של התיכון המעניקה לו תעודת סיום. הוא עבר את הבחינה ובכך קיבל תעודת סיום בגיל 16 בלבד. לאחר הופעת הבכורה של בנו והצלחת הלהקה התחדש הקשר בין הו-יא ואביו וכעת אביו תומך בבנו ובלהקה. הו-יא ניגש לאודישן לאחר נשירתו מהלימודים ובסופו של דבר החליט להישאר בחברת התקליטים שבה הוא נמצא כעת, וולים אנטרטיינמנט. לפני כן הו-יא היה מתאמן של חברת התקליטים JYP אנטרטיינמנט.

ב-15 בפברואר 2013 סיים הו-יא את לימודיו בתוכנית המוזיקה המעשית של אוניברסיטת דאקיונג ואף קיבל את פרס "כבוד הסטודנט של אוניברסיטת דאקיונג" יחד עם חברי להקת אינפיניט שלמדו יחד אתו בתוכנית, אל, סונג-קיו, סונג-יאול ודונג-וו.

ב-10 במרץ 2014 הו-יא הודיע כי שם הלידה האמיתי שלו הוא לי הו-דונג (באנגלית: Lee Ho-dong), ולא הו-ואן (Ho-won) כפי שהוא הציג עצמו בפני הציבור. הוא אמר כי הסיבה לשינוי של השם היה כדי לא להיות מקושר לקומיקאי קאנג הו-דונג (באנגלית: Kang Ho-dong). כשהיה בן 9, הו-יא ראה את קאנג הו-דונג משחק בתפקיד של טיפש בתוכנית קומדיה. כתוצאה מכך חבריו של הו-יא נהגו להקניט אותו שכן הוא בעל אותו שם כמו הקומיקאי ולכן הוא החליט לשנות את שמו לשמו הנוכחי, לי הו-ואן.

## קריירת מוזיקה
### אינפיניט

הו-יא עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כרקדן ראשי וראפר מוביל של הלהקה. הקבוצה ערכה את הופעת הבכורה שלה ב-9 ביוני 2010.

### אינפיניט H

הו-יא יחד עם חברו ללהקה, דונג-וו עשו את הופעת הבכורה שלהם כתת-הלהקה אינפיניט H, תת-הלהקה הרשמית הראשונה של הלהקה אשר נוצרה בשנת 2012. הם הוציאו לאור את האלבום הראשון שלהם ששמו *Fly High*. ב-26 בינואר 2015, הצמד עשו קאמבק והוציאו לאור את האלבום השני שלהם, *Fly Again*.

### פעילויות אחרות
לפני הופעת הבכורה שלו, הו-יא לצידו של דונג-וו רקדו כרקדני ליווי עבור הלהקה Epik High במהלך ההופעות שלהם עבור השיר, "Run".

## קישורים חיצוניים

* 

קטגוריה:זמרים-יוצרים דרום קוריאנים
קטגוריה:ראפרים דרום קוריאנים
קטגוריה:שחקני קולנוע וטלוויזיה דרום קוריאנים
קטגוריה:דרום קוריאנים שנולדו ב-1991
טיטוס קווינטיוס קריספינוס

**טיטוס קווינטיוס קריספינוס** (בלטינית: **Titus Quinctius Crispinus**; ? - 208 לפנה"ס) היה מגיסטראט רומאי שפעל בזמן המלחמה הפונית השנייה ונהרג במהלך התקלות עם צבאו של חניבעל.
## ביוגרפיה
הוא נזכר לראשונה כקצין בצבאו של מרקוס קלאודיוס מרקלוס, לקראת סוף שנת 213 לפנה"ס מרקלוס שחרר את סגנו אפיוס קלאודיוס פולכר כדי שיוכל להשתתף בקונסולאט של השנה הבאה, ומינה את קריספינוס כסגנו החדש.

פרידריך מינצר מזהה אותו עם אותו טיטוס קווינטיוס קריספינוס שאודותיו מספר טיטוס ליוויוס סיפור מוזר שהתרחש בשנת 212 לפנה"ס: לקריספינוס היה ידיד קמפני בשם באדיוס. באותה תקופה בסיוע התעמולה של חניבעל, התמרדו הקמפנים נגד רומא אולם קריספינוס סבר שבאדיוס עדיין חבר שלו. באדיוס ניגש על המוצבים הרומאיים וביקש לקרוא לקריספינוס. קריספינוס סבר שבאדיוס מעוניין בשיחת חברים רגילה, ועל כן הגיע לבדו בלי שומרים. כאשר הוא הגיע, הזמין אותו באדיוס להפתעתו לדו-קרב. קריספינוס השיב שהוא לא מעוניין, מכיוון שהוא עדיין רואה בבאדיוס חבר. בתגובה, החל באדיוס להתגרות בו בגלוי, כינה אותו פחדן והצטרף אל הקמפנים המורדים. קריספינוס התייעץ עם מפקדיו ולאחר שקיבל אישור מהם נענה להזמנה של באדיוס, אולם לא הרג אותו בקרב אלא רק הפיל אותו מסוסו ולקח את מגנו. בניגוד למינצר, החוקר רוברט בראוגטון מאמין כי מדובר בשתי דמויות שונות.

הוא נזכר שוב במהלך אותה שנה כאחד מקציניו של מרקלוס במהלך המצור על סירקוסאי. הוא נבחר כפראיטור בשנת 209 לפנה"ס, ובמסגרת תפקידו זה הוא קיבל פיקד על הכוח שהוצב באזור העיר קפואה. בשנת 208 לפנה"ס נבחר לתפקיד הקונסול יחד עם מפקדו לשעבר מרקוס קלאודיוס מרקלוס. במסגרת תפקידם, השניים חנו באזור טראנטום והטילו מצור על לוקרי. הם נהגו בחוסר זהירות וחניבעל הצליח להניס אותם משם. קריספינוס התאחד עם צבאו של מרקלוס, והשניים התכוננו להתקפה על מחנהו של חניבעל. אולם כאשר השניים יצאו לסיור שגרתי מלווים בקומץ פרשים, הם נפלו למארב קרתגי מתוכנן היטב. מרקלוס נהרג וקריספינוס נפצע קשה. חניבעל לקח כשלל את החותמת של מרקלוס, וניסה לנצל אותה כדי לכבוש מחדש את העיר סלאפיה. הוא כתב איגרת וחתם עליה בשם מרקלוס. באיגרת הוא הורה על החלפת חיל המצב הרומאי בעיר. הוא הלביש קבוצת לוחמים דוברי לטינית במדי הצבא הרומאי, ושלח אותם לעיר, אולם קריספינוס, שהכיר את הטקטיקות החביבות על חניבעל, הזהיר מראש את מפקדי חילות המצב שמרקלוס מת. מפקד חיל המצב של סלאפיה נתן לחיילי חניבעל להיכנס לעיר ולאחר מכן טבח בהם.

קריספינוס היה פצוע קשה, והצליח אך בקושי להגיע אל ונוסיה ומשם לדווח מה אירע. הסנאט הרומי ביקש ממנו להגיע לרומא כדי לנהל את הבחירות של השנה הבאה, אולם הוא השיב שפצעיו אינם מאפשרים לו זאת, ולכן בלית ברירה מינה דיקטטור שינהל את הבחירות במקומו. הוא מת מפצעיו מאוחר יותר באותה שנה. על פי חלק מהגרסאות בטראנטום ועל פי גרסאות אחרות בקמפניה. היה זה מאורע חסר תקדים בו שני קונסולים מכהנים נהרגים בהיתקלות קטנה.

## לקריאה נוספת

* , במקור יצא בצרפת ב-1995, תורגם לאנגלית בשנת 1998.
* .


## הערות שוליים

קטגוריה:רומאים בתקופת הרפובליקה
קטגוריה:רומאים במלחמה הפונית השנייה
קטגוריה:קונסולים ברפובליקה הרומית
קטגוריה:אישים שחיו במאה ה-3 לפנה"ס
קלייר מגנאג'י

**קלייר מֶגְנָאגִ'י** (נולדה ב-1 באוגוסט 1977) היא זמרת אופרה וסולנית קונצרטים ישראלית, בעלת קול סופרן.

מגנאג'י נולדה בתל אביב. סיימה תואר ראשון בביצוע ווקאלי ואופרה באקדמיה למוסיקה ע"ש רובין באוניברסיטת ת"א והמשיכה לתואר שני בקונסרבטוריון ניו אינגלנד בבוסטון. מורותיה החשובות היו אגנס מסיני, אפרת בן נון, סילביה גרינברג וליליאן ווטסון. כמו כן השתלמה בצרפת אצל הזמרת הנודעת תרזה ברגנצה.
## קריירה
הופיעה לראשונה במרכזי המוזיקה החשובים בעולם בשנת 2007 עם האקדמיה לזמרים צעירים "גן הקולות" של מנצח הבארוק הנודע ויליאם כריסטי. מאז הוזמנה להופיע כסולנית אורחת בתפקידים ראשיים בבתי האופרה הלאומיים של פינלנד ואסטוניה, באופרה הישראלית החדשה, בקריית המוזיקה בפריז, תיאטרון קאן, פסטיבל האופרה של ריינסברג, פסטיבל ישראל ובסיור ההפקה "הקומדיה השטנית" לצד השחקן ג'ון מלקוביץ' בארצות הברית ובישראל. היא מרבה להופיע ברפרטואר קונצרטי נרחב באולמות כמו המוזיקפראיין בווינה, הפילהרמוני בברלין, ויגמור הול והברביקן בלונדון, קונסרבטוריון צ'ייקובסקי במוסקבה, אולם אליס טולי בלינקולן סנטר בניו יורק, ארמון האמנויות בבריסל, האודיטוריום הלאומי במדריד והגולבנקיאן בליסבון. בין השאר הופיעה עם התזמורת הפילהרמונית הישראלית, התזמורת הפילהרמונית של ברמן, התזמורת הפילהרמונית של ברלין, התזמורת הסימפונית הלאומית אסטוניה, התזמורת הקאמרית הלאומית של מוסקבה, תזמורת אלסטר, התזמורת הסימפונית ירושלים, תזמורת האמנויות הפורחות, תזמורת האקדמיה הווינאית, הלסינקי בארוק והקאמרטה הישראלית ירושלים.

דיסק הבכורה שלה, "ציפור יחידה", ובו שירים אמנותיים של המלחין עודד זהבי, יצא לאור במסגרת מכון למוסיקה ישראלית בחודש מרץ 2015 וזכה לשבחי הביקורת. הדיסק השני שלה, "ליל סערה" עם בארוקדה, כולל אריות דרמטיות של הנדל ויצא בתחילת 2016 בישראל.

הופעותיה הוקלטו עבור ערוצי הטלוויזיה מצו וארטה, רדיו BBC3 ורדיו צרפת, הרדיו הגרמני Kulturradio, רשות השידור הישראלית והטלוויזיה האסטונית.

נבחרה לייצג את ישראל בתחרות היוקרתית BBC Cardiff Singer Of The World בשנת 2009, שם הופיעה עם התזמורת הלאומית הוולשית וזכתה להצלחה רבה.

## מלגות ופרסים
* מלגת קרן התרבות אמריקה-ישראל
* מלגות המכון הישראלי לאמנות הזמרה
* פרס רוזנבלום לאמנויות הבמה (2016)

## קישורים חיצוניים
* 

* 
* 

קטגוריה:זמרות השרות בעברית
קטגוריה:זמרות ישראליות במוזיקה הקלאסית
קטגוריה:זמרות ישראליות
קטגוריה:זמרים ישראלים
קטגוריה:זמרות אופרה ישראליות
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:בוגרות אוניברסיטת תל אביב: מוזיקה
קטגוריה:בוגרי אוניברסיטת תל אביב: מוזיקה
קטגוריה:ישראליות שנולדו ב-1977
קטגוריה:ישראלים שנולדו ב-1977
דלפק

[שמאל|ממוזער|דלפק קבלה עשוי [עץ המותקן בבית עסק.]]
[שמאל|ממוזער|דלפק עשוי [נירוסטה המותקן במטבח מוסדי.]]
**דֶּלְפֵּק** או **בר** הוא משטח עבודה אופקי, שניתן למצוא במטבח, באזור הכנת אוכל, פאבים, חנויות, חדרי אמבטיה, חדרי שירותים או חדרי עבודה בכלל. לעיתים קרובות, הוא מותקן מעל ארונות ונתמך בהם. המשטח ממוצב בגובה ארגונומי עבור המשתמש וביצוע המשימות שלשמן נועד. הדלפק עשוי להיות בנוי מחומרים שונים עם תכונות שונות של פונקציונליות, עמידות, ואסתטיקה. ישנם דלפקים אשר בתוכם מובנים מכשירי חשמל או אביזרים אחרים, הרלוונטיים לצורך היישומי שלשמו מיועד הדלפק.

המונח **דלפק** משמש גם ככינוי לעמדת עבודה (למשל "דלפק קבלה").

דלפקים עשויים להיות מיוצרים מתוך מגוון רחב של חומרים, והעלות שלהם יכולה להשתנות במידה רבה בהתאם לחומר הנבחר. העמידות ונגישות השימוש בדלפק משתפרים, לעיתים קרובות, ככל שחומר הגלם מתייקר, אולם ישנם כמה חומרים יקרים שאינם עמידים במיוחד, או אינם ידידותיים למשתמש. כמה חומרי גלם נפוצים, מהם מקובל לייצר דלפקים, הם כדלקמן:
* אבן טבעית: גרניט, אבן גיר, שיש, גברו, לווחה
* עץ
* מתכות: פלדת אל-חלד, נחושת, אבץ, אלומיניום
* זכוכית
* חומרים תעשייתיים: בטון, עופרת, פלסטיק, טרצו, חרסינה ("גרניט פורצלן"), אפוקסי, שיש מלאכותי ("קווארץ").
## ראו גם
* שולחן עבודה
## קישורים חיצוניים

## הערות שוליים

קטגוריה:ריהוט
קטגוריה:ארגונומיה
השעיה

**השעיה**, שפירושה הרחקה זמנית מפעילות, היא אחד מהעונשים הנהוגים בדין משמעתי, ולעיתים היא משמשת כצעד מניעתי לפני ההעמדה לדין משמעתי.

## בבית הספר

בתקנון המשמעת של בתי ספר נכלל גם עונש של השעיה של תלמיד מלימודים. במערכת החינוך בישראל (כיתות א'-י"ב) מוסדר הנושא בחוזר של מנכ"ל משרד החינוך.

## בספורט
השעיה היא עונש מקובל לספורטאים ולקבוצות ספורט שחרגו באופן חמור מכללי ההתנהגות הנדרשים בענף הספורט שבו הם פועלים. בין השאר ניתן עונש השעיה על שימוש בסמים לשם שיפור ההישגים הספורטיביים.

## בעבודה

עונש השעיה נקבע באחדים מחוקי מדינת ישראל, ובהם:
* בחוק שירות המדינה (משמעת), תשכ"ג-1963, ניתנה לנציב שירות המדינה הסמכות להשעות מתפקידו עובד מדינה שהוגשה נגדו קובלנה על עבירת משמעת או שנפתחה נגדו חקירה פלילית.
* חוק רואי חשבון, תשט"ו-1955, מקנה למועצת רואי חשבון בישראל סמכות להטיל על רואה חשבון, עקב בהתנהגות שאינה הולמת את כבוד המקצוע, עונשים של התראה, נזיפה, הפסקת תוקף הרישיון (שפירושה השעיה) לתקופה שתקבע וביטול הרישיון.
* חוק לשכת עורכי הדין, תשכ"א-1961, מקנה ללשכת עורכי הדין בישראל סמכות להטיל על עורך דין שהורשע בעבירת משמעת את העונשים הבאים: אזהרה, נזיפה, קנס (עד סך של 25,000 שקלים כנגד כל עבירה), השעיה מן הלשכה והוצאה מן הלשכה.
* חוק הגבלות על משך השעיה של עובד גוף ציבורי עקב הליכים פליליים, התשע"ח-2018, מסדיר את משך השעייתו של עובד של חברה ממשלתית או חברת בת ממשלתית ושל עובד תאגיד שהוקם בחוק או לפיו.

תקנון העבודה בתעשייה, שהוא הסכם קיבוצי כללי שנחתם בין התאחדות התעשיינים להסתדרות הכללית כולל עונש של השעיה על עבירות משמעת שונות.

## השעיה של [[נבחר ציבור]]

חוק הכנסת מאפשר השעיה מסוימת של חבר הכנסת שמתנהלים נגדו הליכים פליליים, עד לסיומם. חוק חסינות חברי הכנסת, זכויותיהם וחובותיהם מקנה לוועדת האתיקה של הכנסת סמכות להעניש חבר כנסת על הפרת כלל מכללי האתיקה. בעונשים גם "הרחקה מישיבות מליאת הכנסת או ועדות הכנסת לתקופה שלא תעלה על שישה חדשים ובלבד שחבר הכנסת יהיה רשאי להיכנס לישיבה לצורך הצבעה בלבד".

סעיף 19א לחוק הרשויות המקומיות (בחירת ראש הרשות וסגניו וכהונתם), התשל"ה-1975, קובע הקמתה של ועדה שמטרתה: "הוגש כתב אישום נגד ראש רשות במהלך כהונתו או תלוי ועומד נגד ראש רשות כתב אישום שהוגש לפני תחילת כהונתו, בין שהעבירה נעברה בזמן שכיהן כראש רשות ובין לפני שהחל לכהן כראש רשות, רשאית הוועדה לבחינת השעיה, לבקשת היועץ המשפטי לממשלה ולאחר שנתנה לראש הרשות הזדמנות להשמיע את טענותיו, להשעות את ראש הרשות מכהונתו, אם סברה כי מפאת חומרת האישומים המיוחסים לו בכתב האישום אין הוא ראוי לכהן כראש הרשות."

## לקריאה נוספת
* מנחם גולדברג, "ההשעיה בהליכים משמעתיים", **[[שנתון משפט העבודה]]** א', תש"ן

## קישורים חיצוניים
* 

## הערות שוליים

קטגוריה:ענישה
קטגוריה:דין משמעתי
מיכל קאדלץ

**מיכל קַאדְלֵץ** (בצ'כית: **Michal Kadlec**, נולד ב-13 בדצמבר 1984 בוישקוב שבצ'כוסלובקיה) הוא כדורגלן עבר צ'כי ששיחק בעמדות המגן השמאלי והבלם. קאדלץ הוא בנו של מירוסלאב קאדלץ, אחד מגדולי הכדורגלנים של צ'כוסלובקיה וצ'כיה בכל הזמנים.

## קריירת מועדונים
מיכל קאדלץ החל לשחק כדורגל בעיר קייזרסלאוטרן, תחילה בקבוצת אלזנבורן, ולאחר מכן בפ.צ. קייזרסלאוטרן, בעקבות אביו ששיחק בשנות ה-90 במועדון זה. בשנת 1998 עזבה משפחת קאדלץ את קייזרסלאוטרן, ומיכל קאדלץ עבר לשחק במועדון הנוער של פ.צ. סלובצקו מצ'כיה, ושם גם החל את קריירת הבוגרים שלו בשנת 2001. קאדלץ נשאר במועדון זה עד לשנת 2005, וצבר 34 הופעות ליגה. 

בפגרת החורף של עונת 2004/05 עבר קאדלץ לספרטה פראג, וכבר באותה עונה זכה עם הקבוצה באליפות ליגת העל הצ'כית. בעונת 2005/06 זכה קאדלץ עם ספרטה פראג בגביע הצ'כי, לאחר ניצחון על באניק אוסטרבה בבעיטות הכרעה, בהן הבקיע קאדלץ את הפנדל שלו. בעונת 2006/07 זכה קאדלץ עם ספרטה פראג בדאבל, כאשר הקבוצה זכתה שוב באליפות צ'כיה, ובגביע הצ'כי לאחר ניצחון 2-1 על פ.צ. יבלונץ. בעונת 2007/08 הוסיף קאדלץ גביע נוסף לארונו, לאחר ניצחון על סלובן ליברץ בבעיטות הכרעה. את עונת 2008/09 החל קאדלץ בספרטה פראג, אך לקראת תום חלון ההעברות עזב את המועדון לאחר שהופיע במדיו ב-95 משחקי ליגה והבקיע שבעה שערים, וחתם בבאייר לברקוזן. קאדלץ שיחק חמש עונות בבאייר לברקוזן, ובעונת 2008/09 הגיע עם הקבוצה לגמר הגביע הגרמני, בו שיחק 90 דקות בהפסד 1-0 לורדר ברמן. בעונת 2010/11 סיים עם הקבוצה במקום השני בבונדסליגה, לאחר האלופה בורוסיה דורטמונד. עונת 2012/13 הייתה האחרונה של קאדלץ בלברקוזן, וכמות הופעותיו ירדה משמעותית. בסיום עונה זו, עזב את המועדון לאחר שצבר 128 הופעות ליגה, בהן הבקיע שמונה שערים.

בקיץ 2013 חתם קאדלץ בפנרבחצ'ה מליגת העל הטורקית על חוזה לשלוש שנים, תמורת 4.5 מיליון אירו. בעונת 2013/14 זכה עם המועדון באליפות טורקיה, וגם בסופר קאפ הטורקי מול גלטסראיי, במשחק שהסתיים בתיקו 0-0 והוכרע בבעיטות הכרעה. קאדלץ נכנס כמחליף בדקה ה-82 במשחק זה במקומו של ברונו אלבש, והבקיע את הפנדל המנצח.

## קריירה בינלאומית
קאדלץ ערך את הבכורה במדי נבחרת צ'כיה בשנת 2007 בניצחון 3-1 על נבחרת סלובקיה. במשחק זה הבקיע קאדלץ שער עצמי. את שערו הראשון בנבחרת הבקיע במשחק ידידות מול נבחרת סקוטלנד במאי 2008. קאדלץ נכלל בסגל צ'כיה ליורו 2008. בטורניר שיחק עשר דקות בלבד, כמחליף בהפסד 3-2 לנבחרת טורקיה בשלב הבתים, הפסד שבעקבותיו הודחה צ'כיה מהטורניר. ביורו 2012 קאדלץ היה שחקן הרכב קבוע, ושיחק בכל ארבעת המשחקים של צ'כיה, עד להדחתה ברבע הגמר מול נבחרת פורטוגל.

## תארים
עם ספרטה פראג:
* אליפות ליגת העל הצ'כית (2): 2004/05, 2006/07
* הגביע הצ'כי (2): 2005/06, 2006/07

עם פנרבחצ'ה:
* אליפות ליגת העל הטורקית: 2013/14
* הסופר קאפ הטורקי: 2014

;סלובצקו
* הגביע הצ'כי: 2021/2022

## קישורים חיצוניים

קטגוריה:כדורגלנים צ'כים
קטגוריה:מגני כדורגל צ'כים
קטגוריה:כדורגלני סלובצקו
קטגוריה:כדורגלני ספרטה פראג
קטגוריה:כדורגלני באייר לברקוזן
קטגוריה:כדורגלני פנרבחצ'ה
קטגוריה:כדורגלני נבחרת צ'כיה
קטגוריה:ספורטאים צ'כים בגרמניה
קטגוריה:ספורטאים צ'כים בטורקיה
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני יורו 2016
קטגוריה:צ'כים שנולדו ב-1984
ג'אט (קבוצה אתנית)

left|ממוזער|מנהג גמלים ג'אט מוסלמי מאזור סינד, 1872
left|ממוזער|ג'אט סיקי משבט סינדהו, לאהור, 1872
left|ממוזער|נערה ג'אט מאוטר פרדש, 1868
**ג'אט** (בפנג'אבי: **ਜੱਟ**, בהינדי: **जाट**, באורדו:**جاٹ**, באנגלית: **Jat** (מבטאים "ג'אאט") היא קהילה אתנית, בזמנו בעיקר חקלאית באופייה, בצפון הודו ובפקיסטן.
בהתחלתה עם של רועים על גדות החלק התחתון של הנהר אינדוס בחבל סינד, נדדה עם הזמן צפונה אל אזורי פנג'ב, דלהי, רג'פוטאנה ומערב מישור הגנגס תוך מעבר לחיים מיושבים ולחקלאות.
בני ג'אט הפכו למרכיב חשוב בקרב ההודים הפנג'בים. כיום חיים בני ג'אט בעיקר במדינות ההודיות הריאנה, פנג'ב, דלהי, רג'סטן ואוטאר פרדש, ובמדינות פנג'אב וסינד בפקיסטן.
בני ג'אט אימצו דתות שונות - הינדואיזם, אסלאם סוני (בפקיסטן) ובמיוחד הסיקיזם. אולם פולחן האבות תופס עדיין תפקיד חשוב בתרבותם ומסורותיהם. בני ג'אט נמנעו תקופות ארוכות להכיר בסמכויות דתיות ופוליטיות, ובמערכת הקאסטות. הם נחשבים "ללא קסטות" והוגדרו לא פעם על ידי שכניהם כ"טמאים". קהילת ג'אט דוברת בעיקר את שפת פנג'בי (הניבים ג'אטקי-הינדי, הינדקי וכו'). חלקם מדברים גם אורדו.

קהילת הג'אט ראתה שינויים מרחיקי לכת במאה ה-17, הפלג ההודי של הג'אט נקט במאבק מזוין נגד האימפריה המוגולית בסוף המאה ה-17 ותחילת המאה ה-18. הממלכה הג'אטית הגיעה לשיא פריחתה תחת מהראג'ה סוראג' מאל בבהרטפור, בשנים 1707-1763.

חברי קהילת הג'אט באזור פנג'אב אימצו את מנהגי הח'אלסה של הסיקים, והם נקראים **ג'אטים סיקים**.

## דמוגרפיה
במאה ה-21 הג'אטים היוו 20% מאוכלוסיית חבל פנג'ב, 10% מתושבי בלוצ'יסטן, רג'סטן ודלהי, 2-5% מתושבי סינד, ח'ייבר פח'טונח'ווה ואוטר פרדש. 6 מיליון ג'אט חיים בהודו ו-4 מיליון בפקיסטן.
בשנת 2012 העריכו ב"הינדוסטן טיימס" כי יש בעולם 82.5 מיליון ג'אט. המספרים במפקדי האוכלוסין בהודו נמוכים בהרבה.
בני ג'אט מוכרים כ"מעמד חלש אחר" (Other Backward Class) ב-7 מתוך 36 המדינות וטריטוריות המרכיבות את הודו, דהיינו ברג'סטן, בהימאצ'ל פרדש, בדלהי, באוטראקהאנד, באוטאר פרדש, במדיה פרדש ובצ'האטיסגאר. קטגוריה זו מעניקה להם זכאות להעדפה מתקנת בתור אוכלוסייה הנמצאת מחוץ למערכת הקאסטות ומעמדה נחשב לעיתים קרובות כנחות. עם זאת ההכרה הזאת לא זיכתה אותם בהעדפה מתקנת בתחום המשרות בממשל המרכזי אלא רק במדינת רג'סטן (החל משנת 1999), להוציא  המחוזות בהרטפור ודולפור.
בעשור השני של המאה ה-21 עלתה הדרישה מצד בני ג'אט באזורים נוספים לזכות בהעדפה מתקנת.
בשנת 2016 ארגנו בני ג'אט ממדינת הריאנה תנועת מחאה המונית לשם כך, שהידרדרה למעשי אלימות והתנגשויות עם כוחות הסדר, עם נפגעים בנפש.
במהומות מ-20 בפברואר 2016 חסמו בני ג'אט והרסו דרכי תחבורה אל עיר הבירה של הודו, דלהי, וחלקים מתעלת מונאק המספקת מים לעיר הזאת. 10 מיליון תושבים בדלהי נותקו ממים. כמו כן פגעו ברכוש רב פרטי וציבורי. בעיר רוטאק הציתו חנויות ומפעלים השייכים לקבוצות אתניות אחרות.

## ראו גם
*אדיוואסי

## קישורים חיצוניים

* 18 הרוגים ו-200 פצועים בהפגנות הריאנה ג'אט, באתר NDTV, פברואר 2016 
* 
* 

קטגוריה:קבוצות אתניות
קטגוריה:הודו: תרבות
קטגוריה:פקיסטן: דמוגרפיה
קטגוריה:הודו: קבוצות אתניות
מגי

**מגי** הוא שם משפחה שמקורו בסקוטלנד וכן כינוי חיבה שנגזר מהשם מרגרט. 

קטגוריה:שמות פרטיים לנשים
קטגוריה:שמות משפחה
משה גת (קצין)

**משה גת (גרוברט)** (1930 – אוקטובר 2014) היה איש צבא ישראלי, מלוחמי תש"ח, שפיקד על חטיבה 275.

## קורות חייו
גת נולד וגדל בפולין. הוריו נהרגו כפרטיזנים בלחימה כנגד הוורמאכט. לאחר שעלה לישראל הצטרף לאצ"ל.

במלחמת העצמאות לחם בשורות חטיבת גבעתי. לאחר המלחמה עבר לחטיבת גולני. בשורות החטיבה לחם במבצע קדש, ובין השנים 1957–1958 פיקד על סיירת גולני. לאחר מכן לקח חלק בפעולת נוקייב כמפקד כוח חסימה. בין השנים 1965–1967 שירת כמפקד גדוד 13. בטרם מלחמת ששת הימים מונה לסגן מפקד חטיבת גולני, ובמהלכה לחם בקרב תל פאחר.

לאחר מלחמת ההתשה פיקד על חטיבה 275, עד כחודש לפני מלחמת יום הכיפורים.

לאחר פרישתו מצה"ל שימש סמנכ"ל מינהל מקרקעי ישראל. נפטר ב-2 באוקטובר 2014, והובא למנוחות בבית העלמין בקיבוץ עינת.

## הערות שוליים

קטגוריה:ישראלים ילידי פולין
קטגוריה:לוחמי האצ"ל
קטגוריה:חיילי חטיבת גבעתי (תש"ח)
קטגוריה:מפקדי חטיבה 275
קטגוריה:מפקדי גדוד 13
קטגוריה:מפקדי סיירת גולני
קטגוריה:חיילי חיל הרגלים במלחמת סיני
קטגוריה:חיילי חיל הרגלים במלחמת ששת הימים
קטגוריה:אישים הקבורים בעינת
קטגוריה:ישראלים שנולדו ב-1930
קטגוריה:ישראלים שנפטרו ב-2014
יוסף קולודני

**יוסף קולודני** (23 בנובמבר 1935 – 1 בדצמבר 2024) שימש בתפקיד אדריכל העיר כפר סבא בשנים 1976–1991.

## חייו
יוסף קולודני נולד בפריז ועלה ארצה בגיל 11 עם משפחתו.

הוא למד בתיכון "כצנלסון", שבכפר סבא, וסיים את לימודיו האקדמיים בטכניון בשנת 1957.

יוסף קולודני התחיל לעסוק בתכנון ערים בשנת 1963, ובשנת 1976 נתמנה על ידי ראש עיריית כפר סבא זאב גלר, ושימש בתפקיד זה 15 שנה.

נפטר ב-1 בדצמבר 2024 בכפר סבא, והובא למנוחות בבית העלמין האזרחי מנוחה נכונה בעיר.

## פרויקטים בולטים
יוסף קולודני תכנן את תוכנית המתאר הרביעית של כפר סבא בשנת 1976. היא כללה את הרעיון, שכפר סבא תהיה עיר הטובלת בירק, שמשמעה הפרדה חלקית של הולכי הרגל מהתנועה המוטורית במרחבי העיר באמצעות גנים. בנוסף התוכנית כללה בנייה של מרכז עיר חדש בצפון העיר, שיחבר את השכונות המזרחיות עם שאר חלקי העיר. הצפיפות בעיר תוקטן ביחס לערים אחרות.ממוזער|מגדל המים של כפר סבא.
ממוזער|רחוב רוטשילד בכפר סבא

## פרסים
* פרס רכטר על תכנון השכונה דפנה שבירושלים (חלק מקבוצת אדריכלים), 1974.
* פרס רכטר על תכנון תוכנית המתאר ה-4 של כפר סבא, 1984.
* תואר יקיר העיר כפר סבא בשנת 2012.

## ספריו
* אלפיים שנה בכפר סבא (1987)

## קישורים חיצוניים
*יוסף קולודני אדריכל העיר המיתולוגי קיבל את אות "יקיר העיר" כפר סבא בטקס מרגש ורב משתתפים אתר עיריית כפר סבא, 18 באפריל 2012
## הערות שוליים

קטגוריה:ישראלים שנפטרו ב-2024
קטגוריה:ישראלים ילידי צרפת
קטגוריה:בוגרי תיכון כצנלסון
קטגוריה:בוגרי הטכניון - מכון טכנולוגי לישראל: אדריכלות
קטגוריה:זוכי פרס רכטר
קטגוריה:יקירי כפר סבא
קטגוריה:מתכנני ערים ישראלים
קטגוריה:אישים הקבורים בבית הקברות מנוחה נכונה כפר סבא
קטגוריה:ישראלים שנולדו ב-1935
אריה חיימוביץ'

**ר' יהודה אריה (לייב) חיימוביץ**' (1862 – 17 באוקטובר 1944) היה רב, מקים בית הכנסת הראשון בכפר סבא ואחד מהתורמים הראשיים לפיתוחה.

## ביוגרפיה
חיימוביץ' נולד בעיירה חורודיש שבליטא. בהיותו בן 15 הלך יחד עם שאר בני משפחתו לקיליה שבסרביה, שם שימש אביו, ר' חיים כשו"ב, מוהל, מלמד ובעל קורא.

### שנותיו הראשונות
בשנת 1890 נשא לאישה את ברכה והשניים עברו לגור יחדיו ברומניה, שם החל אריה לעסוק במסחר בתבואות ואחר כך גם בעצים. פעמיים בשנה היה מעביר עצים באניה מאיסטנבול ליפו והיה מחזיר שקדים. בשנת 1908, כשהיה בבנק עותומן ביפו, הציע לו מתווך קרקעות ערבי בשם איברהים סבאח לקנות חלקת קרקע של 150 דונם בכפר-סבא, וחיימוביץ' קיבל את הצעתו. לאחר מספר חודשים עלה חיימוביץ' יחד עם אשתו ושבעת ילדיו לארץ.

המניע העיקרי שלו לעלות לארץ היה בשל היותו ציוני דתי, ובנוסף בגלל היותו סוחר בין ישראל לטורקיה. באותה שנה העלה חיימוביץ' גם את הוריו לירושלים.
היה אדוק, ועם זאת שלט גם בשפות רבות ולמד לימודי חול.

### תקופת בניית הבתים
את תקופת בניית הבתים מתאר ישראל, בנו של ר' יהודה אריה חיימוביץ:
בחצר ביתו גידלו חיימוביץ ומשפחתו עופות, שגרמו לרעש רב, ומשכו מזיקים רבים, כמו נחשים ושועלים. מסיבה זו החליטו השכנים לילה אחד לשפוך בקבוק נפט על הכלוב ולשרוף אותו כליל.

## תרומתו לכפר סבא
חיימוביץ' תרם וקידם את בניית בית הכנסת הראשון בכפר-סבא. הוא תרם כספים רבים, ואף את הקרקע עליו נבנה בית הכנסת. בנוסף חיימוביץ' הקים את קרן "גמילות חסדים" בעיר.

אריה חיימוביץ' נטע כרם ענבים, ובכך הוביל לפיתוחה של כפר סבא. לחיימוביץ' הייתה העגלה היחידה בכפר סבא, ובאמצעותה נסע פעם בשבוע לפתח תקווה להביא מצרכים, למשפחתו, ולכל אנשי כפר סבא,

מיידי ערב שבת, בבית הכנסת הנהיג מנהג לאחר תפילת מנחה, כשהזמין את כל אנשי המושבה לסעודה השלישית של שבת בביתו. חיימוביץ' קיבל לחמניות מהמאפייה, ואת השאר הכינה אשתו ברכה מכינה. כל זקני כפר סבא וכל האנשים החשובים בכפר סבא היו מוזמנים לסעודה הזאת.

## הערות שוליים

קטגוריה:כפר סבא: רבנים
קטגוריה:יהודים ליטאים
קטגוריה:אנשי העלייה השנייה
קטגוריה:אישים הקבורים בבית הקברות הישן של כפר סבא
קטגוריה:ארץ-ישראלים שנולדו ב-1862
קטגוריה:ארץ-ישראלים שנפטרו ב-1944
דוד מלובין

רבי **יִצְחָק דָּוִד מִלּוּבִּין** (מכונה: ר' דוידל' לובינער או ר' דוד לובינער; תקע"ו, 1816 – ז' בטבת תרנ"ב, 7 בינואר 1892) היה מצדיקי תנועת החסידות, עלה לארץ ישראל בשנת תרי"ז עם משפחתו, והתגורר בצפת עד פטירתו.

## קורות חיים
נולד לרבי יוסף (בנו של רבי משה שמואל מלובער אשר ניהל עדה בעיר לובין שבחבל ווהלין) בשנת תקע"ו, לאחר נישואיו קבע מושבו בלובין בסמוך לזקנו.
רבו המובהק היה רבי שמואל מקאמינקא כמו כן הסתופף אצל רבי ישראל מרוז'ין ורבי מנחם נחום ממקארוב (בנו של רבי מרדכי מצ'רנוביל) שהוקירוהו וכבדוהו. 
בשנת תרי"ז עלה לא"י עם זוגתו חיה, בנם ובתם, והם השתקעו בצפת שם שימש את רבי משה מברדיטשוב, בצפת דבקו בו תלמידיו רבי נפתלי חיים הורוויץ מדזיקוב ורבי מרדכי חיים סלאנים.

## צאצאיו
בתו נפטרה על פניו בשנה הראשונה לנישואיה, ואביה השלים את יתרת נדונייתה לבעלה אחר פטירתה.
בנו יוסף התארס עם בת רבי מרדכי לידר, אולם בערב שבת שקודם החתונה התמוטטה חלק מתקרת ביתו על ראשו של החתן, וכתוצאה מהפגיעה נהרג יוסף במקום. במשך כל השבת נהג כהרגלו בכל שבוע, והזמין את הנוהגים לבוא אליו בכל שבת להמשיך במנהגם גם בשבת קשה זו, ורק במוצאי שבת פרץ בבכי ומספד על אסונו הכבד בהצדיקו את הדין עליו. נפטר בז' טבת תרנ"ב, ונטמן בבית החיים הישן בצפת. נוסח המצבה כפי שצווה בצוואתו: פ"נ ר' דוד ב"ר יוסף מלובין נכד הרה"צ ר' משה שמואל מלובער, נלב"ע ז' טבת תרנ"ב.

## לקריאה נוספת
* תפארת ישראל, גיליון ח', עמודים 27–29

## קישורים חיצוניים
*אידישע וועלט פארומס
*באתר בינינו

## הערות שוליים

קטגוריה:צדיקי החסידות
קטגוריה:רבנים פולנים
קטגוריה:רבנים חסידים
קטגוריה:אנשי עליות קדומות לארץ ישראל
קטגוריה:רבנים ארץ-ישראלים
קטגוריה:רבנים חסידים בארץ ישראל
קטגוריה:צפת: רבנים
קטגוריה:יהודים הקבורים בבית הקברות בצפת
קטגוריה:רבנים ביישוב
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1816
קטגוריה:ארץ-ישראלים שנפטרו ב-1892
שושנה צחור

ממוזער|ספר זכרונות של שושנה צחור
**שושנה צחור-הניגסבר** (23 בינואר 1925 - 21 בפברואר 2016) הייתה מפיקת טלוויזיה ישראלית.

## קורות חיים
צחור נולדה בצ'כוסלובקיה ליעקב ומלוין הניגסבר בשנת 1925. בגיל 16 עלתה לארץ ישראל. עבדה בתחילת דרכה כגננת, מורה ומפקחת. מאוחר יותר הצטרפה לטלוויזיה הלימודית (שהפכה לימים לטלוויזיה החינוכית הישראלית), שם שימשה כמנהלת התוכניות. צחור הפיקה בין היתר את סדרות הטלוויזיה לילדים "פרפר נחמד", "רגע עם דודלי", "הבית של פיסטוק", "מה פתאום?" ו"ציפיטפוט".

צחור היא זו שנתנה לתוכנית "פרפר נחמד" את שמה (כמחווה לשיר הילדים של פניה ברגשטיין), וחלק מספרי הילדים שיצאו לאור בעקבות התוכנית היו בעיבודה ובעריכתה (כגון: "שלושת הדובים", "מי יתלה את הפעמון?" ו"נרקיס מלך הביצה").

מספר חודשים לפני מותה הוציאה צחור את הספר "אנחנו פה", המתאר את קורותיה.

נפטרה ב-21 בפברואר 2016 בגיל 91 בכפר סבא, והובאה למנוחות בבית העלמין נורדאו בעיר .

## לקריאה נוספת
* "אנחנו פה", ספרה של שושנה צחור, 2015

## קישורים חיצוניים

* יעל צחור, סרטון לרגל יום הולדת 90 של שושנה צחור, באתר youtube, ינואר 2015
* ראיונות עיתונאיים עם שושנה צחור:
** 
** 
* בעקבות מותה:
** 
** ראיון עם עפרה ויינגרטן על שושנה צחור, מתוך "עושה עניין" עם מנחם הורוביץ, גלי ישראל, 23 בפברואר 2016
** 

* 

קטגוריה:מפיקי טלוויזיה ישראלים
קטגוריה:הטלוויזיה החינוכית הישראלית - אישים
קטגוריה:ישראליות ילידות צ'כוסלובקיה
קטגוריה:ישראלים ילידי צ'כוסלובקיה
קטגוריה:עולות במלחמת העולם השנייה
קטגוריה:עולים במלחמת העולם השנייה
קטגוריה:פרפר נחמד
קטגוריה:כותבות אוטוביוגרפיה ישראליות
קטגוריה:ישראליות שנולדו ב-1925
קטגוריה:ישראלים שנולדו ב-1925
קטגוריה:ישראליות שנפטרו ב-2016
קטגוריה:ישראלים שנפטרו ב-2016
קטגוריה:אישים הקבורים בבית הקברות נורדאו כפר סבא
הליקה

**הליקה** (נקרא גם **Jupiter XLV**) הוא ירחו של כוכב הלכת צדק. הליקה התגלה בשנת 2003 על ידי קבוצת אסטרונומים מאוניברסיטת הוואי בהדרכת סקוט שפרד וקוטלג בשם **S/2003 J 6**. את שמו קיבל במרץ 2005 על שם הליקה, אחת הנימפות שגידלה את זאוס באי כרתים על פי המיתולוגיה היוונית.

קוטרו של הליקה הוא 4 ק"מ. רדיוס מסלולו של הליקה סביב צדק הוא 20,540,000 קילומטר וזמן הקפתו את צדק הוא 601.402 ימים. מהירות הקפתו סביב צדק היא 2.48 קילומטר לשנייה.

הליקה משתייך לקבוצת הירחים אננקה אליה שייכים ירחים המקיפים את צדק במרחק של 19.3 עד 22.7 מיליון קילומטר וקרויה על שם הירח אננקה.

## קישורים חיצוניים

קטגוריה:ירחי צדק
גלנדורה (קליפורניה)

**גלנדורה** (באנגלית **Glendora**) היא עיר במחוז לוס אנג'לס, קליפורניה, ארצות הברית.

## אוכלוסייה
בשנת 2010 אוכלוסיית העיר מנתה 50,073 תושבים והיו 17,145 יחידות דיור 7.8% מהתושבים בעיר חיים מתחת לקו העוני.

### דמוגרפיה

## חינוך
בעיר ישנם 8 בתי ספר יסודיים מתוכם אחד סגור ו-3 בתי ספר תיכוניים.

## אקלים

## ערים תאומות
* 
* 

## קישורים חיצוניים

* 

## הערות שוליים

קטגוריה:מחוז לוס אנג'לס: ערים
קטגוריה:קליפורניה: ערים
נגה ניר נאמן

**נגה ניר נאמן** (נולדה ב-18 באוקטובר 1977) היא עיתונאית ישראלית, כתבת לענייני צרכנות בחדשות 13, ומגישה את מהדורת החדשות המרכזית של ערוץ 13 ואת התכנית "המגזין".

## ביוגרפיה
ניר נאמן נולדה וגדלה בעפולה. סבה יליד פולין היה ניצול השואה ומזכ"ל האיגוד המקצועי של פועלי עפולה, אביה הוא בעל חברה לייעוץ פיננסי, ואמה, בינה ניר, היא מורה לפיזיקה ולמתמטיקה מנהלת בית ספר לשעבר ומרצה לתקשורת פוליטיקה ולתרבות במכללה האקדמית עמק יזרעאל.

ניר נאמן התקבלה לתיאטרון צה"ל, אך לא שירתה בו בסוף. אחרי השירות בצה"ל החלה ללמוד תקשורת ומדע המדינה באוניברסיטה העברית בירושלים, ובמקביל עסקה בניקיון בתים ובתרגום ומכירת מאמרים.

את דרכה המקצועית החלה כדוברת של ח"כ ויצמן שירי, ולאחר מכן עברה לערוץ הראשון בשנת 1998, כתחקירנית בתוכנית בוקר, כרכזת המערכת של תוכנית האקטואליה "7 וחצי" וכתחקירנית כללית. ב-2002 היא עברה לערוץ 10 עם הקמתו, ושימשה כרכזת מערכת בתוכנית "חדר מצב" עם דוד גלבוע. ב-2003 עברה לתפקיד כתבת לענייני בריאות, וסיקרה בין השאר, את פרשת רמדיה, ומ-2006 שימשה ככתבת צרכנות ובהמשך גם תעופה.

ב-2008 במהלך מבצע עופרת יצוקה שידרה מאשקלון.

בשנת 2012 שודר בערוץ 10 סרטה התעודי "מיליון דולר בייבי" שעוסק בהוצאות הגוברות והמחיר היקר של תעשיית ההיריון וגידול ילדים בישראל.

בשנים 2013–2015 הגישה ניר נאמן לצד סיון כהן את תוכנית הצרכנות היומית הכול כלול בערוץ 10. קיבלה את אות המופת של עמותת אומ"ץ לשנת 2015 עם סיון כהן, על עבודתן העיתונאית של שתיהן במסגרת התוכנית.

מ-2015 מגישה את מוסף התחקירים "ברקוד" במהדורת החדשות המרכזית של ערוץ עשר. משמשת כמגישה מחליפה בתוכנית חמש עם רפי רשף. ב-2016 הגישה ביחד עם דני רופ כמה ימים בשבוע את תוכנית הבוקר בערוץ 10, במקום התוכנית "אורלי וגיא", בעקבות יציאתם של אורלי וילנאי וגיא מרוז לחופשה.

ב-20 ביולי 2016 החלה להגיש את מהדורת החדשות המרכזית של ערוץ עשר, לסירוגין עם תמר איש-שלום וטלי מורנו.

ב-2019 ניר נאמן עזבה את "ברקוד" כחלק ממיזוג רשת-עשר.

ב-20 במאי 2020 החלה להגיש את התוכנית "לפני החדשות".

ב-14 באוגוסט 2020 החלה להגיש את התוכנית "המגזין".

באוקטובר 2020 נפגעה מנפילה במהלך צילומים, ולאחר מכן נדרשה לתקופת החלמה ממושכת.

## חיים אישיים
ניר נאמן הייתה נשואה לאורן נאמן, מנהל מכירות ובעבר עוזר פרלמנטרי של חברת הכנסת לשעבר סופה לנדבר, ולהם בן ובת. מתגוררת בגבעתיים.

## קישורים חיצוניים

* 
* 
* נגה ניר נאמן, חדשות 13 באתר חדשות 13
* 
* 

## הערות שוליים

קטגוריה:ערוץ עשר: שדרניות, שחקניות ומנחות
קטגוריה:סגל חדשות 13
קטגוריה:זוכי אות אומ"ץ
קטגוריה:כתבי בריאות ישראלים
קטגוריה:כתבים כלכליים ישראלים
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרי תיכון בן-גוריון (עפולה)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1977
קטגוריה:ישראלים שנולדו ב-1977
גלנדורה (מיסיסיפי)

**גלנדורה** (באנגלית **Glendora**) הוא כפר במיסיסיפי בארצות הברית.

בשנת 2000 היו בכפר 285 תושבים 60 משפחות ו-73 יחידות דיור.

## דמוגרפיה

## קישורים חיצוניים

* 

קטגוריה:מיסיסיפי: יישובים
גלנדורה (ניו ג'רזי)

**גלנדורה** (באנגלית **Glendora**) היא יישוב לצורכי מפקדים () במחוז קמדן בניו ג'רזי שבארצות הברית. מבחינה מנהלית הוא מהווה חלק של עיריית גלוסטר

## אוכלוסייה
בשנת 2010 היו בגלנדורה 4,750 תושבים. 
### דמוגרפיה

## קישורים חיצוניים

קטגוריה:ניו ג'רזי: יישובים
קטגוריה:ארצות הברית: יישובים לצורכי מפקד אוכלוסין
גביע המדינה בכדורגל 1990/1991

**[[גביע המדינה בכדורגל]] 1990/1991** הייתה התחרות ה-53 מאז היווסדה וה-38  לאחר קום מדינת ישראל. המשחקים החלו בספטמבר 1990 והסתיימו ב-4 ביוני 1991.

מכבי חיפה ניצחה במשחק הגמר ובכך זכתה בגביע השני שלה ובדאבל הראשון שלה.

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב השמיני לתחרות הצטרפו קבוצות הליגה הלאומית, שהייתה הליגה הבכירה באותה שנה.

שלוש קבוצות מהליגה הלאומית הודחו כבר בסיבוב ח' על ידי קבוצות מהליגה נמוכה יותר. הפועל ירושלים נוצחה בביתה בידי מכבי השקמה מליגה א', כאשר הפסידה לה באצטדיון ימק"א 2-1.
הפועל תל אביב נוצחה בידי הפועל רמת גן מהליגה הארצית 1-0
שמשון ת"א ניצחה את הפועל כפר סבא 3-5 לאחר הארכה (שתי הקבוצות נפגשו עונה קודם לכן במשחק הגמר בו ניצחה כפר סבא, ובסיום אותה עונה ירדה שמשון ת"א לליגה השנייה).

ארבע קבוצות עלו לשמינית הגמר ללא משחק:
מכבי עירוני אשדוד והפועל טבריה מהליגה הארצית ובני חצור והפועל קריית אונו מליגה א'.

### שלבי הגמר
הקבוצה שאירחה את המשחק הראשון במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

## קישורים חיצוניים
* תוצאות המשחקים החל מהסיבוב השמיני
* 

קטגוריה:עונות בגביע המדינה בכדורגל
קטגוריה:1990 בישראל: כדורגל
קטגוריה:תחרויות כדורגל ב-1990
קטגוריה:1991 בישראל: כדורגל
קטגוריה:תחרויות כדורגל ב-1991
חום אנושי

**חום אנושי** הוא אלבום הבכורה של נעם רותם שיצא בשנת 2004. 

את האלבום הקליט רותם לאחר שבמהלך שנות ה-90 הוציא שני אלבומים במסגרת להקת קרח 9, בה היה שותף בין השאר עם אוהד קוסקי שהמשיך ושיתף עמו פעולה ביצירת האלבום. לבד מהשירים המקוריים, כולל האלבום חידוש בעברית לשירו של דייוויד בואי Fantastic Voyage הפותח במקור את האלבום Lodger.

## רשימת שירים

## השתתפו בהקלטות
*נועם רותם: שירה, גיטרות, טמבורין
*אסף תלמודי: פסנתר, קלידים, והפקה מוזיקלית 
*אוהד קוסקי: גיטרה חשמלית, שירה ב"כל הכח" 
*קוזו: בס 
*עודד פרח: תופים 
*אלדד גואטה: קלידים, מפוחית, בס ב"כל הכח" ו"מסע פנטסטי" 
*אורי כנרות: steel guitar 
*אייל תלמודי: סקסופון 
*אדם שפלן: בס, גלוקנשפיל ב"הומור" 
*גילי רייכנטל: תופים ב"מסע פנטסטי" 
*שלומי שבן: פסנתר ב"הומור" 
*אסף אמדורסקי: פסנתר ב"אהבת חיי"

## קישורים חיצוניים

* חום אנושי באתר bandcamp
* שלום מרקוביץ: פחות אבל עוד קריר - ביקורת על האלבום, באתר השרת העיוור, 02/09/06

קטגוריה:אלבומי בכורה מ-2004
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת נענע דיסק
קטגוריה:אלבומי נועם רותם
אורתוסאי (ירח)

**אורתוסאי** (אנגלית: Orthosie) הוא ירחו של כוכב הלכת צדק. אורתוסאי התגלה בשנת 2001 על ידי קבוצת אסטרונומים מאוניברסיטת הוואי בהדרכת סקוט שפרד וקוטלג בשם **S/2001 J 9**.

קוטרו 2 קילומטרים ומהירות הקפתו סביב צדק היא 2.37 קילומטר לשנייה.

רדיוס מסלולו של אורתוסאי סביב צדק הוא 21,075,662 ק"מ ומשך זמן הקפת מסלולו סביב צדק הוא 625.02 ימים.

את שמו אורתוסאי הוא קיבל באוגוסט 2003 על שם אחת ההורות, בנותיו של זאוס על פי המיתולוגיה היוונית.

אורתוסאי משתייך לקבוצת הירחים אננקה (לקבוצת ירחים זו שייכים ירחים המקיפים את צדק במרחק של 19.3 עד 22.7 מיליון ק"מ ושמה ניתן לה על שם הירח אננקה שהוא גדול מבין ירחי הקבוצה).

## קישורים חיצוניים

## הערות שוליים

קטגוריה:ירחי צדק
מילטון מילן

**מילטון מילן** (באנגלית **Milton Milan**;  10 בנובמבר 1962) הוא פוליטיקאי אמריקאי. היה ראש עיריית קמדן בין השנים 2000 - 1997.

## ביוגרפיה
מילן גדל בצפון קמדן ובשנת 1995 נבחר לכהן במועצת העיר. במהלך הקדנציה הראשונה שלו הוגש נגדו כתב אישום בגין לקיחת שוחד וב-2000, הוכרע נגזר דינו של מילן ליותר מ-6 שנות מאסר על קבלת שוחד משותפים של בוס המאפיה ראלף נטלה (Ralph Natale), בקשת שוחד ושיפוצי בתים בחינם, מעילה בכספי קמפיין בחירות, והלבנת כספי סחר בסמים. מילן היה ראש העיר השלישי של קמדן שהורשע בלקיחת שוחד.

## הערות שוליים

קטגוריה:ראשי עיריות בניו ג'רזי
קטגוריה:אמריקאים ילידי ניו ג'רזי
קטגוריה:מורשעים בדין בארצות הברית
קטגוריה:אישי ציבור שהורשעו בדין
קטגוריה:אמריקאים שנולדו ב-1962
גביע הזהב של CONCACAF לנשים 2014

**גביע הזהב של CONCACAF לנשים 2014**, הוא גביע הזהב לנשים התשיעי שארגנה CONCACAF. הטורניר נערך בארצות הברית והתקיים מ-15 באוקטובר עד ה-27 באוקטובר 2014. הגביע שימש כטורניר המוקדמות לגביע העולם 2015, שנערך שנה לאחר מכן בקנדה. זהו גביע הזהב היחיד בו לא השתתפה נבחרת קנדה, וזאת מכיוון שהיא העפילה אוטומטית לגביע העולם כמארחת.  

במשחק הגמר נפגשו המארחות ארצות הברית (בפעם השביעית בתולדותיה) וקוסטה ריקה, שלה זה היה גמר ראשון אי פעם במפעל. בסיום המשחק, שנערך בצ'סטר, פנסילבניה, הביסה ארצות הברית 0-6 את קוסטה ריקה וזכתה בטורניר. אבי וומבאך, שכבשה רביעייה בגמר, סיימה כמלכת השערים של הטורניר עם 7 כיבושים. בפרס השחקנית המצטיינת זכתה קרלי לויד, וחברתה לנבחרת הופ סולו קיבלה את פרס השוערת המצטיינת.

בעקבות מיקומן כשלוש הראשונות, העפילו ארצות הברית, קוסטה ריקה ומקסיקו ישירות לגביע העולם כנציגות CONCACAF, ואילו טרינידד וטובגו שסיימה במקום הרביעי נשלחה לשני משחקים בשיטת בית-חוץ נגד אקוודור על הכרטיס הנוסף לטורניר. בסיום משחקים אלו, נוצחה טרינידד וטובגו והפסידה את המקום בגביע העולם.

## שלב הבתים
### בית א'

### בית ב'

## שלב הנוק-אאוט

### חצי הגמר

### המשחק על המקום השלישי

### הגמר

## הערות שוליים

קטגוריה:תחרויות גביע הזהב של CONCACAF לנשים
קטגוריה:תחרויות כדורגל בארצות הברית
קטגוריה:תחרויות כדורגל ב-2014
קטגוריה:2014 בארצות הברית
קטגוריה:2014 באמריקה הצפונית
לי סונג-יאול

**לי סונג-יאול** (בקוריאנית: **이성열**; ) נודע יותר בשם **סונג-יאול** ובכינוי **צ'ודינג** (באנגלית: Choding). כינוי זה ניתן לו בשל התנהגותו הילדותית אך החביבה בכל הנוגע לתחרותיות. הוא זמר ושחקן דרום קוריאני. הוא משמש כזמר בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט ועשתה את הופעת הבכורה שלה ב-2010. סונג-יאול יחד עם חברי הלהקה, אל וסונג-ג'ונג עשו את הופעת הבכורה שלהם כתת-להקה, אינפיניט F בנובמבר 2014 עם הוצאתו לאור של האלבום שלהם, *Azur*.

## ביוגרפיה
לי סונג-יאול נולד וגדל ביונגין, קוריאה הדרומית ב-27 באוגוסט 1991. יש לו אח אחד קטן יותר בשם לי דה-יאול.

ב-15 בפברואר 2013 סיים סונג-יאול את לימודיו בתוכנית המוזיקה המעשית של אוניברסיטת דאקיונג ואף קיבל את הפרס "כבוד הסטודנט של אוניברסיטת דאקיונג" יחד עם חברי הלהקה אינפינט שלמדו יחד איתו בתוכנית, אל, הו-יא, דונג-וו וסונג-קיו. חברי הלהקה התקבלו ללימודים באמצעות סינון מיוחד בתחילת שנת 2011.

## קריירת מוזיקה
### אינפיניט

דונג-וו עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כראפר ראשי ורקדן מוביל של הלהקה. הקבוצה ערכה את הופעת הבכורה שלה ב-9 ביוני 2010.

### אינפיניט F

סונג-יאול יחד עם חבריו ללהקה, אל וסונג-ג'ונג עשו את הופעת הבכורה שלהם כתת-הלהקה אינפיניט F. זוהי תת-הלהקה השנייה של הלהקה. הם הוציאו לאור את האלבום שלהם ששמו *Azur* בשנת 2014.

## קישורים חיצוניים

* 

קטגוריה:זמרים דרום קוריאנים
קטגוריה:שחקני קולנוע וטלוויזיה דרום קוריאנים
קטגוריה:דרום קוריאנים שנולדו ב-1991
קולין בנג'מין

**קולין בנג'מין** (באנגלית: **Collin Benjamin**; נולד ב-3 באוגוסט 1978) הוא כדורגלן עבר נמיבי ששיחק כמגן. החל משנת 2022 מאמן את נבחרת נמיביה.

## קריירת מועדונים
בנג'מין יליד וינדהוק שבנמיביה, שיחק בקבוצה הבוגרת של מועדון המקומי סיביקס וינדהוק עד לשנת 1999. בשנה זו עבר לגרמניה והחל לשחק במועדונים מליגות נמוכות, עד שהתגלה על ידי המבורג בשנת 2001. בנג'מין העביר בהמבורג כמעט את כל קריירת הבוגרים שלו, ושיחק במועדון במשך עשר עונות רצופות, כשהוא משתף פעולה עם שחקנים כמרסל ינסן, טימוטה אטובה, הייקו וסטרמן ודוד יארולים. בתקופתו של בנג'מין במועדון, המבורג סיימה לרוב בחלק העליון של הטבלה. התואר היחיד בו בנג'מין זכה עם המבורג היה גביע הליגה הגרמנית בשנת 2003, אך לא שותף בגמר בו ניצחה המבורג 4-2 את בורוסיה דורטמונד. בשנת 2011 עזב בנג'מין את המבורג לאחר עשר עונות, בהן צבר 146 הופעות והבקיע 13 שערים, ועבר למינכן 1860 מהבונדסליגה השנייה, שם שיחק עונה אחת, בה סיימה הקבוצה במקום השישי. בתום עונת 2011/12 פרש בנג'מין מכדורגל.

## קריירה בינלאומית
בנג'מין החל לשחק בנבחרת נמיביה בשנת 1999, והופיע במדיה 32 פעמים, בהן הבקיע שני שערים, ושיחק בה עד לפרישתו ממשחק פעיל. הישג השיא של בנג'מין עם הנבחרת הנמיבית הוא השתתפות מפתיעה בגביע אפריקה לאומות 2008 בפעם השנייה בלבד בתולדותיה. הנבחרת הנמיבית הודחה מהטורניר בשלב הבתים, לאחר שצברה נקודה אחת.

## תארים
עם המבורג:
* גביע הליגה הגרמנית: 2003

## קישורים חיצוניים

קטגוריה:כדורגלנים נמיבים
קטגוריה:מגני כדורגל נמיבים
קטגוריה:כדורגלני המבורג
קטגוריה:כדורגלני מינכן 1860
קטגוריה:כדורגלני נבחרת נמיביה
קטגוריה:כדורגלני גביע אפריקה לאומות 2008
קטגוריה:מאמני גביע אפריקה לאומות 2023
קטגוריה:ילידי 1978
נחל יוסיפון

**נַחַל יוֹסִיפוֹן** הוא נחל במרכז רמת הגולן, ויובל של נחל זוויתן, שמקורו בשמורת הטבע מסיל ע'סניה, במורדות הצפון מערביים של הר קורטם ברכס בשנית. הוא נשפך לנחל זוויתן כ-4 קילומטרים צפון מזרחית לקצרין. הנחל זורם דרום מערבה דרך מאגר קטיף, לאחר מכן הנחל עובר מדרום להר יוסיפון, ונשפך למאגר יוסיפון. הנחל ממשיך עד שהוא נשפך לנחל זוויתן.

יוסיפון
קטגוריה:קו התלים הישראלי
טוקן אזמרגדי

**טוקן אזמרגדי** (שם מדעי: *Aulacorhynchus prasinus*) הוא מין טוקן מהסוג טוקן ירוק, שמצוי באזורים הרריים ממקסיקו, דרך אמריקה המרכזית לצפון ונצואלה, לאורך הרי האנדים ועד לקו התפוצה הדרומי – מרכז בוליביה. בדומה לשאר מיני הטוקניים, מין זה צבעוני ובעל מקור גדול.

אורכו של הטוקן נע בין 30 ל-35 ס"מ, ומשקלו נע בין 118 ל-230 גרם. הזכר והנקבה דומים במראם, אך הנקבה קטנה מעט מהזכר ומקורה קצר יותר. רוב גופו של הטוקן, בדומה לשאר המינים בסוג, ירוק. השת וקצה הזנב אדומים. המקור שחור, וצבעו משתנה לצהוב בלסת העליונה (גודל האזורים השחורים לעומת הצהובים משתנה בין תת-המינים). לכל תת-המינים, חוץ משניים (*prasinus* ו-*walgeri*), יש פס לבן בבסיס המקור. לחלק מתת-המינים יש כתם אדמדם בסמוך לבסיס הלסת העליונה; צבע המקור משתנה (לפי תת-המינים) מלבן-אפרפר לכחול. צבע טבעת העין משתנה: הוא עשוי להיות כחול, אדום ואף שחור. צבעיהם של פרטים צעירים פחות בוהקים, ומקורם צהוב כולו.

בית הגידול של הטוקן האזמרגדי הוא יערות לחים. הנקבה מטילה 3–4 ביצים בחור בעץ, בדרך כלל בחורים שהוקמו על ידי נקרים, אך לעיתים בחורים שנוצרו באופן טבעי. הזכר והנקבה דוגרים על הביצים לסירוגין במשך 14–15 ימים, הגוזלים נולדים עיוורים ועירומים. מקורם קצר, ועל רגליהם יש "פדים" מיוחדים שמגנים עליהם מרצפתו הקשה של הקן. שני ההורים מאכילים את הגוזלים, הם פורחים מהקן כ-6 שבועות לאחר הבקיעה. ההורים מאכילים אותם שבועות ספורים לאחר יציאתם מהקן. הטוקנים נעים ביער בקבוצות של 5–10 פרטים שמובלות על ידי "מנהיג".

הטוקן האזמרגדי ניזון בעיקר מפירות, אך גם מחרקים, לטאות, עופות קטנים וביציהם. ישנן שתי קריאות אופייניות: *ררריפ ררריפ ררריפ* ו*גראבאל גראבאל*; ייתכן שאחת מהקריאות מושמעת על ידי זכרים, ואחרת – על ידי נקבות.

## קישורים חיצוניים

## הערות שוליים

קטגוריה:בעלי חיים שתוארו ב-1834
קטגוריה:טקסונים שתוארו בידי ג'ון גולד
קטגוריה:טוקניים
קטגוריה:מקסיקו: עופות
קטגוריה:ונצואלה: עופות
קטגוריה:פנמה: עופות
פאו פאו

**פאו פאו** (שם מדעי: *Asimina triloba*) הוא עץ פרי נשיר ממשפחת האנוניים. גובהו של העץ בין ארבעה לשמונה מטרים, פרחיו בגודל של בין שלושה לחמישה ס"מ וצבעם בגוונים של בין סגול לחום, ריח הפרחים הוא כשל בשר רקוב, אך אפשרי לפעמים שלא יהיו בעלי ריח כלל. 

פריחת הפאו פאו היא באביב. האבקת העץ נעשית על ידי זבובים. החלק האכיל בפרי הפאו פאו הוא החלק הפנימי, צבעו צהוב-כתום והוא מחולק לאונות.

בטבע הפרי נאכל על ידי מגוון של יונקים, כמו דביבון, שועל אפור, אופוסום, סנאיים, דוב שחור אמריקני.

## ערך תזונתי

## גידול הפאו פאו
הפאו פאו גדל במקומות קרים וזקוק ל-400 שעות קור וכן לקיץ חם.

בישראל, גידול פרי הפאו פאו יצליח בצפון ישראל. באזורים הקרים שבצפון ישראל נשתלו מספר חלקות ניסיוניות של פאו פאו והן הניבו פירות רבים.

Asimina triloba - pawpaw - desc-flower.jpg|פרח הפאו פאו במצב זכרי (הפרחים פרוטוגניים)
Asimina triloba red fern farm.jpg|חיתוך הפרי
Pawpaw-fruit.jpg|פרי הפאו פאו


## קישורים חיצוניים

* 

## הערות שוליים

קטגוריה:אנוניים
סמואל מונטגיו, ברון סוויית'לינג הראשון

[ממוזער|200px|[קריקטורה של סמואל מונטגיו, מתוך כתב העת ואניטי פייר, 6 בנובמבר 1886]]
**סמואל מונטגיו, הברון הראשון מסוויית'לינג** (באנגלית: **Samuel Montagu, 1st Baron Swaythling**; כ"ט בכסלו ה'תקצ"ג, 21 בדצמבר 1832 – י"ב בטבת ה'תרע"א, 12 בינואר 1911) היה בנקאי, פוליטיקאי וציוני יהודי-אנגלי.

## קורות חיים
נולד בשם **מונטגיו סמואל** (**Montagu Samuel**) בליברפול שבאנגליה, והיה יהודי-אורתודוקסי. הבן השני ללואיס סמואל (1794-1859), שען מליברפול, ולאשתו הנרייטה ישראל.
שמו הפרטי היה "מונטגיו", אך בשלב מסוים קבע אביו שהשם סמואל (שמואל) ישמש את בנו כשם פרטי והוא ייקרא "סמואל מונטגיו".

ב-1847 עקר ללונדון והקים בה לאחר כמה שנים (1853) את פירמת הבנקאות "Samuel Montagu & Co" (סמואל מונטגיו ושות') . כבנקאי עשיר ומצליח היה שותף בפעילות בינלאומית לטובת יהודי העולם: הוא שיתף פעולה עם הברון רוטשילד ב-1875 בייסוד בית ספר לאמנות בירושלים, וכיהן כגזבר הוועד הלונדוני למען הפליטים היהודים מרוסיה. הוא ערך מסעות כדי להתרשם מקרוב ממצב היהודים העולמי: ב-1884 נסע למושבות היהודיות באמריקה, וב-1886 נסע לסייר באימפריה הרוסית.

גם בענייניה הפנימיים של קהילת יהודי לונדון היה מונטגיו מעורב, הוא גיבש התאחדות של קהילות וחברות של יוצאי מזרח אירופה בלונדון, כדי לנתקם מן הקהילה המרכזית שבראשה עמד הרב הראשי נתן אדלר. מונטגיו היה אורתודוקס, מראשי הלוחמים ברפורמים בבריטניה והתאמץ להדיח את ראשי התנועה, ישראל אברהמס וקלוד מונטיפיורי מוועד הקהילה. למרבה האירוניה, דווקא בתו, לילי מונטגיו, הצטרפה אליהם והייתה פעילה בהקמת האיגוד העולמי ליהדות מתקדמת.

מלבד תרומתו ויוזמותיו למען יהדות אנגליה, לקח גם חלק בתנועת האם הציונית "חובבי ציון".

מונטגיו נבחר לשמש כשופט שלום בלונדון והיה חבר הפרלמנט הבריטי. התקדם במעלה החברה המעמדית הבריטית, תחילה כברון (1894) ולאחר מכן כלורד (1905), הוא נעשה לברון הראשון לבית סוויית'לינג  וצאצאיו נשאו בתואר אחריו.

לפני פטירתו הורה לנשל מצוואתו את בנותיו מריון וליליאן שהיו מעריצות של תפיסותיו של קלוד מונטיפיורי, אם תבחרנה ללכת בעקבותיו. עזבונו נאמד ב-1,150,000 לירה שטרלינג.

בנו ויורשו היה לואיס מונטגיו, ברון סוויית'לינג השני  ונכדו יואן מונטגיו.

## קישורים חיצוניים

* 
* 
* פעילות פרלמנטרית של מונטגיו 
*סמואל מונטגיו, באתר הבנק אוצר התיישבות היהודים
* 
* 

קטגוריה:חברי פרלמנט בריטים
קטגוריה:פוליטיקאים יהודים בריטים
קטגוריה:ברונים בריטים
קטגוריה:משפחות סמואל-מונטגיו
קטגוריה:בריטים שנולדו ב-1832
קטגוריה:בריטים שנפטרו ב-1911
תעלת מונאק

**תעלת מונאק** היא אמת מים באורך 102 קילומטר, במדינות הריאנה ודלהי שבהודו. התעלה מעבירה מים מנהר היאמונה דרומה למספר יעדים ועד היידרפור שבדלהי.

התעלה היא אחד המקורות העיקריים של מי שתייה לדלהי. מזכר הבנות בנושא נחתם בין שלטונות הריאנה ודלהי בשנת 1996 והתעלה נבנתה על ידי הריאנה בין 2003 ל-2012 במימון דלהי.

בפברואר 2016 סבלה התעלה חבלות במהלך הפגנה של בני הג'אט. החבלות הובילו למשבר אספקת מים חמור בדלהי. השליטה על התעלה עברה לידי הצבא ההודי כדי לאפשר זרימת מים תקינה.

קטגוריה:הודו: מבנים
קטגוריה:אסיה: אמות מים
קטגוריה:הריאנה
קטגוריה:דלהי
כריסטינה נובל

**כריסטינה נובל** (באנגלית: **Christina Noble**; ידועה גם כ"אמא טינה"; נולדה ב-23 בדצמבר 1944) היא מייסדת "קרן כריסטינה נובל לעזרה לילדים מעוטי יכולת", הפועלת בווייטנאם ובמונגוליה.

## ביוגרפיה
נובל נולדה באירלנד בשנת 1944. אמה גידלה אותה ואת שלושת אחיה, בעוד אביה ביזבז בפאב את מעט הכסף שהיה למשפחה. כשהייתה בת 10 נפטרה אמהּ, והילדים הופרדו על ידי המדינה ונשלחו לבתי יתומים שונים, ולכל ילד נאמר ששאר האחים נפטרו.

אחרי מספר רב של ניסיונות, ברחה נובל מבית היתומים וחיה כחסרת בית בדבלין. במהלך תקופה זו היא נאנסה ונכנסה להריון, והתינוק נלקח ממנה בכוח. אחרי שגילתה שהמדינה שיקרה לה אודות אחיה, היא הצליחה לאתר את אחד מאחיה באנגליה, וכשהייתה בת 18 הם עברו לגור יחד. בתקופה זו היא נישאה, אך ובעלה התעלל בה במשך עשור, וכתוצאה מכך סבלה מדיכאון ומהתמוטטות עצבים.

## הקמת הקרן
בתקופת מלחמת וייטנאם החלה נובל לחלום אודות המלחמה ועל השפעתה על הילדים בווייטנאם. בחלום אחד שחזר פעמים רבות ראתה ילדים וייטנאמיים בורחים בשביל עפר מפני הפצצות נפאלם, ולדבריה היא חשה שהילדים קוראים לה לעזרה. חלום זה שינה את חייה, ונתן לה השראה לעזור לילדים סובלים, כפי שהיא סבלה בילדותה.

עשרים שנים מאוחר יותר, בשנת 1989, יצאה נובל לווייטנאם במטרה לסייע לילדים סובלים בעיר הו צ'י מין סיטי. היא סיכנה את חייה מדי יום, כשהיא הולכת ברחבי העיר ומחפשת ילדים עזובים הזקוקים לעזרה רפואית או להגנה מפני ניצול מיני, ולעזרה כלכלית. במשך שמונה שנים היא הקימה את **קרן כריסטינה נובל**, שמטרתה לסייע לילדים, מתוך הבנה שעתידם תלוי בהכנתם לחיים. במהלך השנים הקימה הקרן מרפאות חירום, בתי ספר, מקלטים לילדים חסרי בית, ובתי ספר להכשרה מקצועית. כמו כן ניתנים לילדים חוגים בכדורגל, שירה, שחייה ועוד.

נכון ל-2016, ממשיכה נובל לסייר ברחובות וייטנאם בחיפוש ילדים הזקוקים לסיוע. היא מגיעה לקהילות עניות וחושפת אותם למידע אודות הקרן, ודרכים לקבלת סיוע. הקרן נתמכת כלכלית על ידי 14 מדינות, ותקציבהּ השנתי הוא כחצי מיליון דולר. בשנת 1997 הרחיבה הקרן את פעילותה למונגוליה, שם פועלת הקרן בתוכניות חינוך בבתי הכלא, בפרויקטים בתחום הבריאות, ובתוכניות לטיפול בילדים. עד היום סייעה הקרן למעלה מ-700 אלף ילדים.

בשנת 2014 יצא הסרט "נובל", המספר את סיפורה של כריסטינה נובל.

## אותות הערכה
החל משנת 1992 קיבלה קרן כריסטינה נובל עשרות פרסים ואותות הערכה. ביניהם:
* אות מסדר האימפריה הבריטית מידי צ'ארלס, נסיך ויילס בארמון בקינגהאם, 1997
* "מדליית הידידות" מנשיא מונגוליה, 2009
* "מדליית מסדר הידידות" מנשיא וייטנאם, 2010

## קישורים חיצוניים
* האתר של קרן כריסטינה נובל למען הילדים
* תמונה: כריסטינה נובל
* 
* 
* 
* 
* 

## הערות שוליים

קטגוריה:חברים במסדר ההצטיינות
קטגוריה:פעילים חברתיים אירים
קטגוריה:ילידות 1944